Ma yella nwala ɣer sin-agi n yinemgalen ad naf belli zemmren ad d-mmlen aṭas n yinumak maca deg tezlit-agi ad naf amezwaru-agi “ɣer sdat”, yemmal-aɣ-d ayen ara yilin d azekka, d urmir. Yefka-d tamuɣli n yimal, akken ad d-yini belli acennay “Yidir” d win yeǧǧan tasekla d yidles aqbayli ad yelḥu ɣer sdat. Ad yennefli di yal aḥric. Yessaweḍ tutlayt d yidles amaziɣ ad yezger akkin, ad yaweḍ timura tibeṛṛaniyin, awalen-is cebḥen zeddigen ččuren d lemɛani d tmussniwin n ddunit. Si tama niḍen, yessemres anemgal-ines “ɣer deffir” anda i yettuɣal wawalagi di tezlit-agi ɣer wayen yellan zik ama d amezruy, d ansay, d tigemmi, akken ad d-yessiweḍ tikti-ines belli d amedyaz id-yessmektayen imdanen ɣef tutlayt-nsen d tmagit-nsen, ɣef wazal i yesɛa wakal n lejdud, ɣef leɛwayed n yiqbayliyen sumata, akken ad ṭṭfen deg-sen.